Diari Oficial de la Generalitat Valenciana


Sumari del DOGV 8955, del 18-11-2020 (2020/9350)

Notificació de la sentència dictada en el procediment de divorci contenciós número 820/2019.
--------------------------------------------------------------------------------------------

### Dades del document

Número de DOGV
:   8955

Data del DOGV
:   18-11-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/9350


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 820/2019. [2020/9350]  
De: Saray Gómez Liébana.  
Procuradora: Carmen Gil Albelda.  
Contra: Manuel de Jesús Molina Armijos.  
  
En aquest procediment de divorci contenciós seguit a instàncies de Saray Gómez Liébana, contra Manuel de Jesús Molina Armijos, en el qual ha sigut magistrat jutge José María Cutillas Torns i lletrada de l'Administració de justícia Vicenta María Casañ Arandiga, s'ha dictat, el dia 4/11/20, la sentència que té la part dispositiva que, literalment, és com segueix:  
  
«Dispositiva  
Estime substancialment la demanda plantejada per Saray Gómez Liébana, i, en representació d'aquesta, la procuradora dels tribunals Carmen Gil Albelda, assistida del lletrat Jorge Salt Marzo, contra Manuel de Jesús Molina Armijos, declarat en situació legal de rebel·lia per incompareixença en aquestes actuacions, en les quals és part el Ministeri Fiscal, i declare dissolt, per causa de divorci, el matrimoni contret pels cònjuges esmentats, amb tots els efectes legals inherents a aquesta declaració, i establisc com a mesures definitives les següents:  
  
1) S'atribueix l'exercici exclusiu de la pàtria potestat i s'assigna la guarda i custòdia de la filla menor, \*\*\*, a la mare.  
2) Se suspén, amb caràcter provisional, el règim de visites i les vacances escolars i d'estiu, atesa la conducta del progenitor i que es troba en parador desconegut.  
3) Quant a la pensió d'aliments, es fixa en la quantitat de 180 euros mensuals per a la filla i a càrrec del demandat, quantitat que ve fixada per l'AP de València com a mínim vital, màximament si es té en compte la manca de dades econòmiques i patrimonials del demandat i que es troba en parador desconegut. Import que ha d'ingressar-se en el compte bancari que, a aquest efecte, es designe, dins dels cinc primers dies de cada mes, i que s'actualitzarà anualment d'acord amb l'IPC.  
4) Les despeses extraordinàries no necessàries de la filla, realitzades expressament de comú acord, han de pagar-les a mitges els dos progenitors. Aquelles que sí que siguen necessàries han de satisfer-se a mitges, sense necessitat que hi haja un acord entre els progenitors i una justificació prèvia.  
Tot això, sense fer una condemna especial a les costes d'aquest procediment.  
I, una vegada que siga ferma aquesta resolució, remeteu-ne la testimoniança al registre civil on estiga inscrit el matrimoni perquè l'anoten al marge.  
Aquesta és la meua sentència, que, de conformitat amb el que es disposa en els articles 265 i 266 de la Llei orgànica del poder judicial, s'anotarà en el llibre corresponent, se n'expedirà una testimoniança a les actuacions originals i es notificarà a les parts, a les quals se'ls farà saber que, en contra, hi poden interposar en aquest jutjat un recurs d'apel·lació, dins del termini de 20 dies des que es notifique, amb la constitució prèvia d'un depòsit de 50 euros en el compte de depòsits i consignacions d'aquest jutjat en l'entitat Banco Santander, SA (disposició addicional 15a de l'LO 1/2009).  
Ho pronuncie, mane i signe.»  
I, atés que es desconeix el parador de Manuel de Jesús Molina Armijos, expedisc aquest edicte a fi que li valga de notificació en deguda forma mitjançant la publicació en el DOGV.  
  
València, 4 de novembre de 2020.- La lletrada de l'Administració de justícia: Vicenta María Casañ Arándiga.